钦定古今图书集成/理学汇编/学行典/第171卷 > 左继樗
## 钦定古今图书集成/理学汇编/学行典/第171卷 > 左继樗

按《泾县志》：“左继樗，字芳远，天资茂实，颖悟绝伦。年十
三能赋诗。既长，以博学明经授安庆路教授。雅不喜
浮奢靡丽事，接人待物，一于和悦。每读康节《击壤集》
曰：‘人不看《击壤集》，则心不通大’。未几陞钱塘令，固辞
不获，乃赴任。未经旬日，竟辞疾归。宅旁更筑精舍，扁曰‘隐斋’。终日危坐，不动声色，以易义、诗书、性理、文集”
自娱。每与诸邑友推究性命之学，卑以自牧，未尝以
贤知。先人尝语其子曰：“颜子乐圣人之乐，何道也？孟
子养浩然之气，何气也？”故论者称理学名家，必首归
焉。